प्रियंका ने कही थी बॉलीवुड में पॉलिटिक्स की बात, अब अंबानी के इवेंट में लगाया गले
अफवाहों के बीच करण जौहर से मिली प्रियंका चोपड़ा, Face to face in NMACC event, hugged each other
प्रियंका चोपड़ा ने हाल ही में एक पॉडकास्ट में बताया था की कैसे डर्टी पॉलिटिक्स के चलते उन्हें बॉलीवुड छोड़ना पड़ा। जिसके बाद बॉलीवुड स्टार कंगना रनोट ने प्रियंका का सपोर्ट करते हुए करण जौहर को इसका जिम्मेदार ठहराया था। अब इसी बीच प्रियंका का एक वीडियो सोशल मीडिया पर सामने आया है, जिसमें वह करण जौहर को गले लगाते हुए नजर आईं।
एक- दूसरे को लगाया गले
प्रियंका चोपड़ा हाल ही में पति निक जोनस के साथ मुकेश के कल्चर सेंटर के उद्घाटन समारोह में पहुंची। वहीं करण जौहर भी उस इवेंट में पहुंचे, ये वीडियो उसी दौरान का है। वीडियो की शुरआत में करण पहले दीपिका और रणवीर सिंह से मिलते हैं, दोनों से बातचीत करते हैं। उसके बाद करण प्रियंका और निक से मिलने पहुंचे, देसी गर्ल ने उन्हें देखकर एक बड़ी सी स्माइल दी, फिर दोनों ने एक दूसरे को प्यार से गले लगाया।
पहली बार बेटी के साथ भारत आईं प्रियंका
बता दे, प्रियंका चोपड़ा पहली बार अपनी बीती मालती के साथ इंडिया आई हैं, हालही में उन्हें कलीना एयरपोर्ट पर बेटी और पति निक जोनस के साथ स्पॉट किया गया था। जिससे जुड़ा एक वीडियो भी सोशल मीडिया पर सामने आया है, इस वीडियो में देसी गर्ल बेटी और निक के साथ पोज देती हुई नजर आईं। रिपोर्ट्स की मानें तो प्रियंका अपनी अपकमिंग सीरीज 'सिटाडेल' के प्रमोशन के लिए भारत आई हैं।